Naim Logić
<s>Naim Logić je bosanskohercegovački alpinista i diplomirani inžinjer elektrotehnike.</s>

<s>Rođen je u Sarajevu 1953. godine gdje je diplomirao na Elektrotehničkom fakultetu.</s><s>Poslije studija, zaposlio se na istom fakultetu.</s><s>Tokom rata u Bosni i Hercegovini otišao je u Phoenix u Arizoni, SAD.</s><s>Tamo je doktorirao na Arizona State University, gdje se i zaposlio.</s><s>Trenutno radi u elektroprivredi Arizone.</s><s>Aktivan je u mnogim stručnim udruženjima.</s><s>Za svoj predani rad dobitnik je mnogih nagrada i priznanja.</s><s>Dr. Logić  živi u Phoenixu sa suprugom Mirjanom i kćerkom Miom.</s>

<s>Alpinizam 
U svoje slobodno vrijeme Naim se aktivno bavi planinarstvom i ima gotovo 40 godina alpinističkog i visokogorskog iskustva.</s><s>Godine 1974. bio je polaznik sarajevske škole alpinizma, a 1976. je stekao zvanje registrovanog alpiniste.</s><s>Dobitnik je zlatne značke planinarskog saveza BiH i specijalnog priznanja sportskog saveza BiH.</s><s>Osnivač je Društva bosanskih planina u Sjevernoj Americi: NABMA – North American Bosnian Mountaineering Association.</s>

<s>Ekspedicije 
Bio je učesnik nekoliko alpinističkih ekspedicija širom svijeta,</s>

<s>Damawand i Ararat - 1984 
Godine 1984. u periodu juli-avgust Planinarski savez Vojvodine organizovao je ekspediciju na Damawand (5610 m) u masivu Elburs na teritoriji Irana i na Ararat (5165 m) na teritoriji Turske.</s><s>Kao članovi ekspedicije učestvovao je i veći broj planinara iz Bosne i Hercegovine, a njih 18 su ostvarili uspone na oba vrha, među njima i Naim Logić.</s><s>Tokom ekspedicije ispenjao je i nekoliko alpinističkih smjerova u Alam Kuhu (4850 m) - Iran.</s>

<s>Ande - 1986  
Godine 1986. u periodu 23. maj – 16. juli UPSD “Bukovik” Sarajevo organizovao je ekspediciju na Ande (Cordilleri Blanca) na teritoriji Perua.</s><s>Kao član ekspedicije Naim Logić je ispenjao: Huascaran (6768 m) (drugi najviši vrh u Andima), Alpamayo (5947 m), Ranrapalca (6162 m) i Toccllalaraju (6034 m).</s>

<s>Pamir - 1991 
Godine 1991. u periodu 15. juli – 24. august Planinarski savez Bosne i Hercegovine organizovao je ekspedicija na Tian Shan u planinskom masivu Pamir, na teritoriji Kirgistana.</s><s>Zajedno sa još trojicom penjača (Edin Durmo, Muhamed Gafić i Dragan Zlatanović (Beograd)) Naim Logić ispenjao je vrh Han Tengri (7.010 m).</s>

<s>Sedam vrhova 
Naimova lista vrhova na sedam kontinenata:
 Aconcagua, Južna Amerika – 6962 m  (27.12.2005.)
 Kilimanjaro, Afrika – 5896 m  (2.8.2008.)
 Elbrus, Evropa – 5642 m  (15.7. 2010.)
 Denali, Sjeverna Amerika – 6194 m  (7.10.2011.)
 Mount Everest, Azija – 8850 m (19.5. 2012.)Prvi uspon na Everest je pokušao 2009, ali je nevrijeme onemogućilo uspon na vrh.</s><s>Carstensz Pyramid (4.884 m), Indonesija,   (20.11.2013.)
 Mt. Vinson, Antartika – 4897 m   (7.1.2015.)</s>

<s>Svoje dugogodišnje planinarenje opisao je u knjigama „Od Peruna do Everesta“ i „Svih 7 najviših vrhova kontinenata“.</s><s>Perun je planina kod Vareša gdje je Nogić počeo planinariti u svojoj šestoj godini.</s><s>U drugoj knjizi naveo je par statističkih podataka koji govore o veličini ovog poduhvata.</s><s>Za kompletiranje ovog projekta obavio je 57 letova avionom i tom prilikom u zraku boravio 273 sata, odnosno blizu 12 dana.</s><s>Preletio je 193.706 km što je ekvivalentno oblijetanju zemlje blizu 5 puta (tačnije 4,83 puta), i zbog ovih razloga van kuće je boravio 174 noći pod šatorom (na ledu), a što je blizu pola godine.</s>

<s>Reference</s>

<s>Bosanskohercegovački planinari
Biografije, Sarajevo
Rođeni 1953.</s><s>Osvajači Mount Everesta</s>

